Author: Lenka BRONERSKA
Company: Ministerstvo Spravodlivosti SR

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť
4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené. |
Kvantifikujte: |
- Rast alebo pokles príjmov/výdavkov            na priemerného obyvateľa |

- Rast alebo pokles príjmov/výdavkov                  za jednotlivé ovplyvnené  skupiny domácností
- Celkový počet obyvateľstva/domácností ovplyvnených predkladaným materiálom

4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva.

Oproti súčasne právnej úprave sa: 

1.	rozširuje objem informácií, o ktorých musí byť odsúdený oboznámený pri nástupe do výkonu trestu odňatia slobody (okrem súčasného oboznámenia s právami a povinnosťami podľa zákona sa odsúdený informuje o dĺžke trvania jeho výkonu trestu a možnostiach prepustenia z výkonu trestu);

2.	rozširuje rozsah predmetov – vecí osobnej potreby, ku ktorým má odsúdený prístup, aj o písomnosti týkajúce sa iných právnych vecí odsúdeného (teda nielen tých, ktoré sa týkajú trestnej veci, v ktorej je odsúdený vo výkone trestu);

3.	prehlbujú možnosti intenzívnejších kontaktov s osobami mimo väzenského prostredia, a to prostredníctvom: 
a)	rozšírenia definície blízkych osôb, ktoré môžu napr. navštíviť odsúdeného, o manžela alebo manželku osvojeného dieťaťa, resp. o vnuka alebo vnučku odsúdeného,
b)	rozšírenia možnosti prijatia a odosielania korešpondencie, resp. prístupu k poštovým známkam (odsúdený bude môcť okrem súčasných písomných správ v listinnej podobe prijímať poistenou zásielkou aj poštové známky), 
c)	predlženia časového rozsahu zákonného nároku na telefonovanie prostredníctvom telefónneho zariadenia umiestneného v ústave (v rámci jedného predvedenia na telefonovanie sa časový rozsah zo súčasných 15 minút predlžuje na 20 minút), 
d)	ustanovenia nárokového prijímania balíkov s vecami osobnej potreby, ktoré majú vzťah k emocionálnemu životu odsúdených,
e)	časovo neobmedzeného prijímania balíkov s potravinami a vecami osobnej potreby viazaných na správanie odsúdeného,
f)	informovania o vážnom ochorení alebo úraze odsúdeného ústavom,
g)	rozšírenia okruhu odsúdených, ktorým môže riaditeľ ústavu z naliehavého rodinného dôvodu, najmä pri úmrtí blízkej osoby alebo narodení dieťaťa, a z dôvodu návštevy kultúrnych, osvetových, športových, vzdelávacích a duchovných aktivít povoliť opustenie ústavu až na dobu päť dní (v sprievode príslušníka zboru to môže byť odsúdený v každom stupni stráženia);

4.	rozširujú možností samostatného obstarania potravín a vecí osobnej potreby jednoduchším a rýchlejším „prístupom“ odsúdených k vlastným peňažným prostriedkom, ktoré sú evidované a účtované na ich konte (možnosť odsúdeného čerpať peňažné prostriedky už nebude viazaná na vykonané dobrovoľné úhrady pohľadávok len v predchádzajúcom kalendárnom mesiaci, ale bude viazaná výškou sumy všetkých uhradených pohľadávok v akomkoľvek čase predchádzajúcom záujmu odsúdeného na čerpanie peňažných prostriedkov) a širším ustanovením prístupu do predajne s potravinárskym, drogistickým a priemyselným tovarom zriadenej v ústave (ustanovením možnosti odsúdeného, ktorý do výkonu trestu nastúpil alebo bol premiestnený z iného ústavu po určenom termíne nákupu i mimo tohto termínu);

5.	zakotvuje obligatórna povinnosť zriadenia výstupných oddielov, v ktorých sa odsúdeným poskytuje sociálne poradenstvo, resp. pomoc pri vytváraní priaznivých podmienok na samostatný spôsob života po skončení výkonu trestu;

6.	rozširuje okruh mladistvých, ktorí sú oslobodení od povinnosti nahradiť štátu trovy spojené s výkonom trestu (oslobodení od tejto povinnosti sú v súčasnosti len mladiství do skončenia povinnej školskej dochádzky; odo dňa účinnosti novej právnej úpravy to budú všetci mladiství do dosiahnutia 18. roku veku).

Oproti súčasne právnej úprave sa ruší nárokové prijímanie balíkov s potravinami v pevne určenej perióde (3 mesiace).

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.

Legislatívne zakotvenie inštitútu opatrovníka na konanie súvisiace s výkonom trestu zabezpečí mladistvým odsúdeným a odsúdeným, ktorých spôsobilosť na právne úkony je obmedzená alebo tejto spôsobilosti sú pozbavení, rovnaký prístup k obhajobe, resp. spravodlivému konaniu vo veciach súvisiacich s výkonom trestu.

4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?